2.

Anexa II la Orientarea BCE/2007/2 se modifică după cum urmează: 1. Articolul 1 se modifică după cum urmează: (a) următoarele definiții se înlocuiesc cu: „— «titular de BIC adresabil» (addressable BIC holder) înseamnă o entitate care: (a) are atribuit un cod de identificare a entității (BIC); (b) nu este recunoscută ca participant indirect; și (c) este un corespondent sau un client al unui participant direct sau o sucursală a unui participant direct sau indirect și poate transmite ordine de plată către și primi plăți de la un sistem component al TARGET2, prin intermediul participantului direct;”; „— «instituție de credit» înseamnă fie: (a) o instituție de credit în sensul [a se insera dispozițiile juridice naționale de transpunere a articolului 4 alineatul (1) litera (a) și, dacă este relevant, a articolului 2 din Directiva bancară], care este supusă supravegherii de către o autoritate competentă; sau (b) o altă instituție de credit, în sensul articolului 123 alineatul (2) din Tratatul privind funcționarea Uniunii Europene, care este supusă verificării pe baza unor standarde comparabile cu cele folosite în supravegherea efectuată de o autoritate competentă;”; „— «organism din sectorul public» înseamnă o entitate din cadrul «sectorului public», astfel cum acesta din urmă a fost definit la articolul 3 din Regulamentul (CE) nr. 3603/93 al Consiliului din 13 decembrie 1993 de precizare a definițiilor necesare aplicării interdicțiilor menționate la articolele 104 și 104b alineatul (1) din tratat (1); (b) „— «cod de identificare bancară (BIC)» [Bank Identifier Code (BIC)] înseamnă un cod, așa cum este acesta definit de standardul ISO nr. 9362;” „— «cod de identificare a entității (BIC)» [Business Identifier Code (BIC)] înseamnă un cod, astfel cum este acesta definit de standardul ISO nr. 9362;”; (c) se adaugă următoarea definiție: „— «specificații funcționale detaliate pentru utilizator (UDFS)» înseamnă cea mai actualizată versiune a UDFS și reprezintă documentația tehnică care prezintă detaliat modul în care un participant interacționează cu TARGET2.” 2. Articolul 4 se modifică după cum urmează: (a) alineatul (1) se înlocuiește cu următorul text: „(1) Pentru participarea directă la TARGET2-[inserați referința băncii centrale/țării] sunt eligibile următoarele tipuri de entități: (a) instituții de credit stabilite în SEE, inclusiv când acestea acționează printr-o sucursală stabilită în SEE; (b) instituții de credit stabilite în afara SEE, cu condiția ca acestea să acționeze printr-o sucursală stabilită în SEE; și (c) BCN ale statelor membre ale UE și BCE, cu condiția ca entitățile prevăzute la literele (a) și (b) să nu facă obiectul unor măsuri restrictive adoptate de Consiliul Uniunii Europene sau de statele membre în temeiul articolului 65 alineatul (1) litera (b), articolului 75 sau articolului 215 din Tratatul privind funcționarea Uniunii Europene, măsuri a căror punere în aplicare, din perspectiva [referința băncii centrale/țării] după informarea BCE, este incompatibilă cu buna funcționare a TARGET2.”; (b) la articolul 4 alineatul (2) litera (e), termenii „Comunitatea Europeană” și „Comunitatea” se înlocuiesc cu termenul „Uniunea”. 3. Articolul 32 alineatul (4) se înlocuiește cu următorul text: „(4) [Inserați numele băncii centrale] păstrează evidențe complete ale ordinelor de plată inițiate și ale plăților primite de participanți pentru o perioadă de [inserați perioada prevăzută de legislația internă aplicabilă] de la data transmiterii acestor ordine de plată și a primirii plăților, cu condiția ca aceste evidențe complete să acopere o perioadă de cel puțin cinci ani pentru orice participant la TARGET2 care face obiectul unei monitorizări continue în temeiul măsurilor restrictive adoptate de Consiliul Uniunii Europene sau de statele membre, sau chiar o perioadă mai lungă, în cazul în care aceasta este prevăzută de reglementări specifice.” 4. Articolul 34 alineatul (2) se modifică după cum urmează: (a) la litera (d), cuvintele „și/ori” se elimină și se adaugă la litera (e); (b) se adaugă litera (f) după cum urmează: „(f) o BCN suspendă sau pune capăt accesului participantului la creditul pe parcursul zilei (intraday credit) în temeiul punctului 12 din anexa III.” 5. La articolul 38 alineatul (2), termenul „Comunității” se înlocuiește cu termenul „Uniunii”. 6. Articolul 39 alineatul (1) se înlocuiește cu următorul text: „(1) Se consideră că participanții cunosc și respectă toate obligațiile care le revin referitoare la legislația privind protecția datelor, prevenirea spălării banilor, finanțarea terorismului, activitățile nucleare cu risc de proliferare sau la dezvoltarea unor sisteme de transport al armelor nucleare, în special în ceea ce privește punerea în aplicare a măsurilor adecvate cu privire la orice plăți debitate sau creditate în conturile PM ale acestora. Participanții trebuie să se informeze și cu privire la politica furnizorului de servicii de rețea privind prelucrarea datelor înainte de a intra în raporturi contractuale cu furnizorul de servicii de rețea.” 7. La articolul 40 alineatul (1), termenul „SWIFT” se înlocuiește cu termenul „BIC”. 8. Articolul 44 alineatul (2) se înlocuiește cu următorul text: „(2) Fără a aduce atingere competenței Curții de Justiție a Uniunii Europene, orice litigiu rezultat dintr-un element referitor la relația menționată la alineatul (1) este de competența exclusivă a instanțelor competente din [introduceți locul sediului băncii centrale].” 9. În apendicele I, ultimele trei rânduri ale tabelului de la punctul 2 subpunctul 1 se înlocuiesc cu următorul text: „MT 900 Opțională Confirmare de debitare/Modificări privind linia de creditare MT 910 Opțională Confirmare de creditare/Modificări privind linia de creditare MT 940/950 Opțională Extras de cont (client)” 10. În apendicele V, ultimul rând al tabelului de la punctul 3 se înlocuiește cu următorul text: „1.00-7.00 Procedura de decontare a operațiunilor din timpul nopții ale sistemelor auxiliare (doar pentru procedura de decontare 6 pentru sistemele auxiliare)”